[pic] | EVROPSKA KOMISIJA |

Bruselj, 25.11.2010

COM(2010) 693 konč.

2010/0336 (NLE)

Predlog

UREDBA SVETA (EU) št. [..]/2011

o določitvi ribolovnih možnosti za nekatere staleže rib, ki se za leto 2011 uporabljajo v Črnem morju

OBRAZLOŽITVENI MEMORANDUM

OZADJE PREDLOGA

110

- Razlogi za predlog in njegovi cilji

V skladu z Uredbo Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike ta zagotavlja, da se živi vodni viri izkoriščajo v skladu s trajnostnimi gospodarskimi, okoljskimi in socialnimi pogoji. Pomemben instrument za dosego tega cilja je letno določanje ribolovnih možnosti v obliki celotnih dovoljenih ulovov (TAC), kvot in omejitev ribolovnega napora.

Cilj tega predloga je za leto 2011 določiti ribolovne možnosti za države članice za tržno najpomembnejše staleže rib v Baltskem morju.

- Splošno ozadje

Sporočilo Komisije o posvetovanju o ribolovnih možnostih za leto 2011 (COM(2010)241 konč.) določa ozadje predloga.

Znanstveni, tehnični in gospodarski odbor za ribištvo (STECF) bo novembra 2010 podal strokovno mnenje o ribolovnih možnostih v Črnem morju za leto 2011.

Predlog vključuje en oddelek, pomemben za upravljanje ribolova v Črnem morju v letu 2011, ki določa celotne dovoljene ulove in kvote.

- Obstoječe določbe na področju, na katero se nanaša predlog

Ribolovne možnosti in način njihove dodelitve državam članicam se določajo vsako leto. Najnovejša je Uredba Sveta (ES) št. 1287/2009 z dne 27. novembra 2009 o določitvi ribolovnih možnosti in s tem povezanih pogojev za nekatere staleže rib, ki se za leto 2010 uporabljajo v Črnem morju

- Usklajenost z drugimi politikami in cilji EU

Predlagani ukrepi so oblikovani v skladu s cilji in pravili skupne ribiške politike ter so skladni s politiko Unije o trajnostnem razvoju.

POSVETOVANJE Z ZAINTERESIRANIMI STRANMI IN OCENA UčINKA

- Zbiranje in uporaba izvedenskih mnenj

Glavne organizacije/strokovnjaki, s katerimi so bila opravljena posvetovanja

Posvetovanje je opravljeno z Znanstvenim, tehničnim in gospodarskim odborom za ribištvo (STECF).

Skupnost vsako leto zaprosi STECF za znanstveno mnenje o stanju pomembnih staležev rib. Mnenje naj bi zajelo vse staleže rib v Črnem morju, za katere so predlagani celotni dovoljeni ulovi.

- Posvetovanje z zainteresiranimi stranmi

Posvetovanja z zainteresiranimi stranmi so potekala na podlagi poročila Komisije o posvetovanju o ribolovnih možnostih za leto 2011. Znanstveno osnovo predloga bo pripravil STECF.

- Ocena učinka

Dokler ni podano znanstveno mnenje, lahko predlagani ukrepi, če bodo izvršeni, povzročijo spremembe ribolovnih možnosti v smislu količin ulova za plovila EU v Črnem morju.

Predlog ne odraža zgolj kratkoročnih pomislekov, temveč je del dolgoročnejšega pristopa, s katerim se stopnja ribolova postopno znižuje na dolgoročne trajnostne ravni.

Posledica pristopa, uporabljenega v predlogu, so zato lahko zmanjšane ribolovne možnosti v srednje- do dolgoročnem obdobju, v dolgoročnem obdobju pa stabilne ali naraščajoče kvote. Dolgoročne posledice pristopa bodo predvidoma zmanjšan vpliv na okolje kot posledica prilagoditve ribolovnih aktivnosti in nespremenjenih ali povečanih iztovarjanj Trajnost ribiških dejavnosti se bo v dolgoročnem obdobju povečala.

PRAVNI ELEMENTI PREDLOGA

- Povzetek predlaganih ukrepov

Predlog določa omejitve ulova, ki se uporabljajo za ribištvo EU in za mednarodni ribolov, pri katerem sodelujejo plovila EU, da bi dosegli cilj skupne ribiške politike, in sicer zagotovitev ribolova na ravni, ki je biološko, gospodarsko in družbeno trajnostna.

- Pravna podlaga

Člen 43(3) Pogodbe o delovanju Evropske unije.

- Načelo subsidiarnosti

Predlog je v izključni pristojnosti Unije iz člena 3(1)(d) Pogodbe o delovanju Evropske unije. Načelo subsidiarnosti se zato ne uporablja.

- Načelo sorazmernosti

Predlog je skladen z načelom sorazmernosti iz naslednjih razlogov.

Skupna ribiška politika je skupna politika. V skladu s členom 43(3) PDEU Svet sprejme ukrepe o določitvi in dodelitvi ribolovnih možnosti.

Zadevna uredba Sveta dodeljuje ribolovne možnosti državam članicam. V skladu s členom 20(3) Uredbe 2371/2002 države članice dodelijo take možnosti regijam ali izvajalcem po lastni presoji. Zato imajo države članice obsežen manevrski prostor za odločitve v zvezi z družbenim/gospodarskim modelom za izkoriščanje dodeljenih ribolovnih možnosti, ki so ga same izbrale.

Ta predlog za države članice nima novih finančnih posledic. Svet sprejme to uredbo vsako leto, javna in zasebna sredstva za njeno izvajanje pa že obstajajo.

- Izbira instrumentov

Predlagani instrumenti: Uredba.

To je predlog za upravljanje ribištva na osnovi člena 43(3) PDEU in v skladu s členom 20 Uredbe Sveta (ES) št. 2371/2002.

PRORAčUNSKE POSLEDICE

Predlog ne vpliva na proračun EU.

DODATNE INFORMACIJE

- Poenostavitev

Predlog ne vpliva na poenostavitev.

- Klavzula ponovnega pregleda/revizijska klavzula/samoderogacijska klavzula

Predlog zadeva letno uredbo za leto 2011, zato ne vključuje revizijske klavzule.

- Podrobna obrazložitev

Predlog določa ribolovne možnosti za leto 2011 za nekatere staleže rib ali skupine staležev rib za države članice, ki lovijo v Črnem morju.

Znanstveno mnenje bo na voljo šele novembra. Medtem se celotni dovoljeni ulovi zagotovijo kot „pro memoriam“. Ko bo mnenje prejeto, bodo vanj vključene številke, ki bodo odražale znanstveno mnenje.

Celoletni dovoljeni ulovi in kvote, dodeljeni državam članicam, so navedeni v Prilogi.

2010/0336 (NLE)

Predlog

UREDBA SVETA (EU) št. [..]/2011

o določitvi ribolovnih možnosti za nekatere staleže rib, ki se za leto 2011 uporabljajo v Črnem morju

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 43(3) Pogodbe,

ob upoštevanju predloga Komisije,

ob upoštevanju naslednjega:

1. V skladu s členom 43(3) Pogodbe Svet na predlog Komisije sprejme ukrepe o določitvi in dodelitvi ribolovnih možnosti.

2. Uredba (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike[1] zahteva, da se vzpostavijo ukrepi, ki urejajo dostop do voda in virov ter trajnostnega opravljanja ribolovnih aktivnosti ob upoštevanju razpoložljivih znanstvenih mnenj in zlasti poročila, ki ga pripravi Znanstveni, tehnični in gospodarski odbor za ribištvo (STEFC).

3. Zato je Svet dolžan sprejeti ukrepe o določitvi in dodelitvi ribolovnih možnosti po ribolovnih območjih ali skupinah ribolovnih območij, vključno z nekaterimi pogoji, ki so z njimi funkcionalno povezani, kot je ustrezno. Ribolovne možnosti morajo biti razdeljene med države članice tako, da se vsaki državi članici zagotovi ustrezna stabilnost ribolovnih aktivnosti za vsak stalež ali ribolovno območje in da se upoštevajo cilji skupne ribiške politike iz Uredbe (ES) št. 2371/2002.

4. Celotni dovoljeni ulovi morajo biti določeni na podlagi razpoložljivega znanstvenega mnenja in ob upoštevanju tako bioloških kot družbeno-gospodarskih vidikov ter ob zagotavljanju pravične obravnave med ribiškimi sektorji in upoštevanju mnenj, izraženih med posvetovanjem z zainteresiranimi stranmi.

5. Uporaba ribolovnih možnosti, kot je določeno v tej uredbi, je predmet Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike[2] in zlasti členov 33 in 34 Uredbe o evidentiranju ulova in ribolovnega napora ter obvestilu s podatki o izčrpanju ribolovnih možnosti. Zato je treba določiti kode, ki jih države članice uporabljajo pri pošiljanju podatkov Komisiji v zvezi z iztovarjanji staležev, za katere velja ta uredba.

6. V skladu s členom 2 Uredbe Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto[3] je treba navesti staleže, za katere veljajo posamezni ukrepi, določeni v Uredbi.

7. Da bi se zagotovilo preživljanje ribičev v EU, je pomembno, da se ribolov začne s 1. januarjem 2011 –

SPREJEL NASLEDNJO UREDBO:

POGLAVJE I Področje uporabe in opredelitve pojmov

Člen 1 Predmet urejanja

Ta uredba določa ribolovne možnosti za nekatere staleže rib, ki se za leto 2011 uporabljajo v Črnem morju.

Člen 2 Področje uporabe

Ta uredba se uporablja za plovila EU, ki delujejo v Črnem morju.

Člen 3 Opredelitev pojmov

Za namene te uredbe se uporabljajo naslednje opredelitve pojmov:

(a) „GRKS“ pomeni Generalno komisijo za ribištvo v Sredozemlju;

(b) „Črno morje“ pomeni zemljepisno podobmočje GRKS, kot je opredeljeno v Resoluciji GFCM/33/2009/2;

(c) „plovilo EU“ pomeni ribiško plovilo, ki plove pod zastavo države članice in je registrirano v Uniji;

(d) „celotni dovoljeni ulov (TAC)“ pomeni količino, ki jo je vsako leto mogoče naloviti iz posameznega staleža;

(e) „kvota“ pomeni delež celotnih dovoljenih ulovov, dodeljen Uniji, državi članici ali tretji državi.

POGLAVJE IIRibolovne možnosti

Člen 4 Celotni dovoljeni ulovi in dodelitve

Celotni dovoljeni ulovi, dodelitve teh celotnih dovoljenih ulovov državam članicam in pogoji, ki so z njimi funkcionalno povezani, če je to ustrezno, so določeni v Prilogi.

Člen 5 Posebne določbe o dodelitvah

Dodelitev ribolovnih možnosti državam članicam, kot je določeno v tej uredbi, ne posega v:

(a) izmenjave v skladu s členom 20(5) Uredbe (ES) št. 2371/2002;

(b) ponovne dodelitve v skladu s členom 37 Uredbe (ES) št. 1224/2009;

(c) dodatne iztovore, dovoljene na podlagi člena 3 Uredbe (ES) št. 847/96;

(d) zadržane količine v skladu s členom 4 Uredbe (ES) št. 847/96;

(e) odbitke na podlagi členov 37, 105 in 107 Uredbe (ES) št. 1224/2009.

Člen 6 Pogoji za iztovarjanje ulova in prilova

Ribe iz staležev, za katere so določene omejitve ulova, se lahko obdržijo na krovu ali iztovarjajo le, če:

(a) so ulov opravila plovila države članice, ki ima kvoto in ta kvota ni izčrpana, ali

(b) je ulov sestavljen iz deleža kvote Unije, ki ni bil dodeljen državam članicam s kvotami, in kvota Unije ni bila izčrpana.

POGLAVJE IIIKončne določbe

Člen 7 Pošiljanje podatkov

Če države članice na podlagi členov 33 in 34 Uredbe (ES) št. 1224/2009 pošljejo Komisiji podatke v zvezi z iztovarjanjem količine ujetih staležev, uporabijo kode staležev, določene v Prilogi k tej uredbi.

Člen 8 Začetek veljavnosti

Ta uredba začne veljati dan po objavi v Uradnem listu Evropske unije .

Uporablja se od 1. januarja 2011.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

PRILOGA

Omejitve ulova, ki se uporabljajo za plovila EU na območjih, kjer obstajajo omejitve celotnih dovoljenih ulovov po vrstah in območjih

V spodnjih preglednicah so določeni celotni dovoljeni ulovi in kvote (v tonah žive teže) po staležih in pogojih, ki so z njimi funkcionalno povezani, če je to ustrezno.

Staleži rib so navedeni po abecednem redu latinskih imen vrste. Za namene te uredbe je v nadaljevanju podana korelacijska preglednica domačih in latinskih imen:

Znanstveno ime | Tričrkovna koda | Domače ime |

Psetta maxima | TUR | romb |

Sprattus sprattus | SPR | papalina |

Vrsta: | romb | Cona: | Črno morje |

Psetta maximar | TUR/F3742C. |

Bolgarija | pm | (1)(2)(3) (4) | Previdnostni TAC Člen 3 Uredbe (ES) št. 847/96 se ne uporablja. Člen 4 Uredbe (ES) št. 847/96 se ne uporablja. |

Romunija | pm | (1)(2)(3) (4) |

EU | pm | (1)(2)(3) (4) |

TAC | Ni relevantno. |

_________ |

(1) Pod naslednjimi pogoji: ribolov ni dovoljen pred 15. februarjem 2011. Kakršen koli prilov v drugih ribolovnih območjih pred 15. februarjem 2011 se iztovori in všteje v ustrezne kvote. (2) Pod naslednjimi pogoji: od 15. aprila do 15. junija ni dovoljena nobena ribiška aktivnost. (3) Pod naslednjimi pogoji: najmanjša zakonita velikost mrežnega očesa pri pridnenih mrežah, ki se uporabljajo za lov romba, je 400 mm. (4) Pod naslednjimi pogoji: najmanjša velikost iztovarjanja je 45 cm, izmerjena v skladu s členom 18 Uredbe (ES) št. 850/98. Vsi ulovi, ki so enaki najmanjši velikosti iztovarjanja ali večji od nje, se morajo iztovoriti in všteti v ustrezne kvote. |

Vrsta: | papalina | Cona: | Črno morje |

Sprattus sprattus | SPR/F3742C |

Bolgarija | pm | Previdnostni TAC Člen 3 Uredbe (ES) št. 847/96 se ne uporablja. Člen 4 Uredbe (ES) št. 847/96 se ne uporablja. |

Romunija | pm |

EU | pm |

TAC | Ni relevantno. |

_________ |

[1] UL L 358, 31.12.2002, str. 59.

[2] UL L 343, 22.12.2009, str. 1.

[3] UL L 115, 9.5.1996, str. 3.